stanford-oval/wikipedia huggingface dataset:
Joonas Niemelä
Ura > Seuraura

Niemelä on Espoon Palloseuran kasvatti. Hän siirtyi juniorina sittemmin Espoo Bluesiin. Kaudella 2011–2012 Niemelä oli C-nuorten SM-karsinnoissa joukkueen paras maalintekijä ja jakoi sisäisen pistepörssin voiton Matias Nisulan kanssa tehoilla 4+7=11. Kevään 2013 pudotuspeleissä hän oli Bluesin paras pistemies ja syöttäjä tehoilla 6+8=14. Niemelä voitti kauden päätteeksi C-nuorten Suomenmestaruuden. Kauden 2012–2013 hän pelasi suurimmaksi osaksi seuran B-nuorissa, mutta vahvisti myös Bluesin C-nuoria, joiden paras maalintekijä Niemelä oli kevään 2013 pudotuspeleissä kahdeksalla osumallaan. Hän voitti taas kauden päätteeksi C-nuorten Suomenmestaruuden. Kauden 2014–2015 päätteeksi Niemelä voitti A-nuorten SM-pronssia. Hän edusti Bluesin A-nuoria kauden aikana myös Junior Club World Cupissa.
Vitjaz Podolsk varasi Niemelän 81. pelaajana KHL:n varaustilaisuudessa 2015. Joulukuussa 2015 hän teki loppukauden 2015–2016 kattavan SM-liigasopimuksen Bluesin kanssa. Niemelä teki liigadebyyttinsä seuraavana päivänä 11. joulukuuta 2015 Oulun Kärppiä vastaan. Hänet merkittiin Bluesin nelossentteriksi laidoilleen Iikka Kangasniemi ja Kalle Moisio. Niemelä sai ottelussa jääaikaa 6.37 minuuttia. Hän pelasi kauden aikana SM-liigassa kaikkiaan 28 runkosarjaottelua tehden yhden syöttöpisteen.
Kaudeksi 2016–2017 Niemelä siirtyi kolmivuotisella sopimuksella Rauman Lukkoon. Hän teki SM-liigan runkosarjassa 38 ottelussa viisi maalia. Niemelä teki liigauransa avausmaalin 18. lokakuuta 2016 vieraissa JYPiä vastaan. Hän pelasi kauden aikana myös lainalla Mestis-joukkue KeuPa HT:ssä, jossa Niemelä pelasi siirtotakarajan jälkeen Mestis-kauden loppuun. Tämän jälkeen hän vahvisti Lukon A-nuoria, jossa Niemelä voitti kauden päätteeksi SM-pronssia. Elokuussa 2017 Lukko lainasi hänet taas kaudeksi 2017–2018 toistaiseksi voimassa olevalla sopimuksella KeuPaan. Niemelä pelasi siellä lähes koko kauden ja voitti Mestiksen mestaruuden. Hän pelasi kauden aikana Lukossa vain yhden SM-liigaottelun.
Toukokuussa 2018 Niemelä ja Lukko purkivat sopimuksensa yhteisymmärryksessä ennen viimeistä sopimuskautta. Samassa kuussa hän teki kauden 2018–2019 kattavan sopimuksen Mestis-joukkue Kokkolan Hermeksen kanssa. Niemelä teki sarjassa läpimurtonsa. Hän oli tehoilla 16+32=48 joukkueen paras maalintekijä Samu Markkulan kanssa ja toiseksi paras pistemies hänen jälkeensä. Niemelä sijoittui koko Mestiksen pistepörssissä kuudenneksi. Kaudeksi 2019–2020 Niemelä siirtyi jatkamaan Mestis-uraansa vuoden mittaisella sopimuksella Kiekko-Vantaan riveihin. Hän oli joukkueen toiseksi paras pistemies Harri Kainulaisen jälkeen tehoilla 19+22=41. Niemelä valittiin Mestiksen marraskuun kuukauden kentälliseen.
Niemelä palasi kaudeksi 2020–2021 Espooseen ja siirtyi vuoden mittaisella sopimuksella Mestiksen nousijajoukkue Kiekko-Espooseen. Helmikuussa 2021 hänen sopimuksensa purettiin, kun Mestis oli keskeytettynä ja pelaajat lomautettuina. Niemelä siirtyi loppukauden kattavalla sopimuksella monikansallisen Alps Hockey Leaguen italialaisjoukkue HC Gherdëinaan. Samalla seura purki kanadalaishyökkääjä Ryan Harrisonin sopimuksen.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Sveitsi 2015 | jääkiekko |  |
Niemelä pelasi alle 18-vuotiaiden MM-kilpailuissa vuonna 2015, jolloin hän voitti hopeaa. Niemelä pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut 12 nuorten ja 39 poikien maaottelua.
Kajo (täsmennyssivu)

Wikisanakirjassa on tähän liittyvä sananselitys: .
Kajo tarkoittaa himmeää valoa, kajastusta, sarastusta. Se voi viitata myös ainakin seuraaviin:
Kajo, artisti
Kajo, yhtye
Valkealan Kajo, urheiluseura
Kajo, Evolla heinäkuussa 2022 järjestettävä kahdeksas Finnjamboree
Kajo, sukunimenä:
Heli Kajo (s. 1983), suomalainen laulaja
Markus Kajo (s. 1957), suomalainen toimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kajo”, voi hakea sivunnimihaulla, laajalla sivunnimihaulla tai tekstihaulla.
Jordan Fish

| Jordan Fish |
| --- | --- |
 Fish esiintymässä Rock Im Park festareilla vuonna 2016.
Henkilötiedot
Syntynyt: 26. kesäkuuta 1986 (ikä 38)  Englanti
Kansalaisuus:   Englanti
Ammatti:  muusikko, lauluntekijä
Muusikko
Laulukielet:  englanti
Tyylilajit:  alternative rock, alternative metal, rock, pop rock, nu metal
Soittimet:  koskettimet, piano, taustalaulu, musiikkiohjelmointi, samplet
Yhtyeet:  Bring Me The Horizon (2004–)
  [ Muokkaa Wikidatassa ] [ ohje ]  
Jordan Fish (s. 26. kesäkuuta 1986 Englanti) on englantilainen muusikko, joka oli Bring Me the Horizon -yhtyeen kosketinsoittaja ja taustalaulaja vuosina 2012-2023.
Ura

Ennen uraansa Bring Me The Horizonissa hän toimi Worship-yhtyeessä, josta hän liittyi Bring Me The Horizoniin Oliver Sykesin pyynnöstä vuonna 2012. Hänen jäsenyytensä julkistettiin virallisesti vuoden 2013 tammikuussa.
Yhtyeen neljäs studioalbumi Sempiternal (2013) on ensimmäinen, jolla Fish on mukana. Fish ja laulaja Oliver Sykes tuottivat yhdessä yhtyeen viidennen studioalbumin That’s the Spirit. Kaikki BMTH:n albumit, joilla Fish on ollut mukana ovat myyneet kultaa Britanniassa.
Vuonna 2013 Fish valittiin Alternative Press -lehden lukijaäänestyksessä vuoden kosketinsoittajaksi.
Bring Me The Horizon ilmoitti joulukuussa 2023, että Fish ei enää soita yhtyeessä. Fish itse kirjoitti sosiaalisessa mediassa aikovansa keskittyä ainakin jonkin aikaa tuottamiseen ja musiikin kirjoittamiseen.
Yksityiselämä

Fish on naimisissa Emma Fishin kanssa. Heillä on vuonna 2016 syntynyt poika ja vuonna 2019 syntynyt tytär.
Lokakuussa 2017 Fish ja Bring Me The Horizonin laulaja Oliver Sykes kiipesivät Kilimanjaro-vuorelle hyväntekeväisyystempauksessa. He keräsivät rahaa sairaalalle, jossa oli hoidettu Fishin poikaa tämän saatua muutaman päivän ikäisenä aivoverenvuodon.
Diskografia > Bring Me the Horizon

Sempiternal (2013)
That’s the Spirit (2015)
amo (2019)
Kajava

Kajava voi tarkoittaa seuraavia:
Inkeri Kajava (o.s. Aulio, 1909–2002), lastenkirjailija, Viljo Kajavan puoliso
Jorma Kajava, tietoturvallisuusalan professori
Jukka Kajava (1943–2005), Helsingin Sanomien toimittaja, kriitikko, teatteriohjaaja
K. eli Kaarle Kajava, oikea nimi Kaarlo Kosunen (1899–1938), toimittaja, teloitettiin Neuvostoliitossa
Mika Kajava (s. 1959), antiikin tutkija, professori
Viljo Kajava (1909–1998), kirjailija
Väinö Kajava (vuoteen 1906 Helenius, 1883–1944), toimitusjohtaja ja työväenliikkeen vaikuttaja
Yrjö Kajava (ent. Nylund, 1884–1929), lääkäri, anatomi ja antropologi, professori.
kajavat (Rissa ), lokkien heimoon kuuluva lintusuku
pikkukajava (Rissa tridactyla)
punajalkakajava (Rissa brevirostis)
kajava, lokkilintujen vanhahtava yleisnimitys.
Kajava-luokan koulutusalus
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jouluruusut

| Jouluruusut |
| --- | --- |
 Punajouluruusu (Helleborus purpurascens)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Jouluruusut Helleborus  L.
Katso myös
   Jouluruusut Wikispeciesissä   Jouluruusut Commonsissa 
Infobox OKNimi-testi OK: 
Jouluruusut (Helleborus) on suku leinikkikasvien heimossa. Lajeja suvussa on noin 20. Lajien levinneisyys yltää Euroopassa lauhkealle vyöhykkeelle. Jouluruusut ovat monivuotisia juurakollisia ruohoja. Kukat ovat suurehkot, ja niissä on viisi kehälehteä sekä runsaasti mesilehtiä. Siemenissä on rasvalisäke, sillä ne ovat muurahaislevitteisiä.
Useita lajeja käytetään koristekasveina. Erikoista on se, että osa lajeista kukkii luonnossa keskellä talvea, mutta kevätkukkiviakin lajeja on. Jouluruusut ovat hyvin myrkyllisiä, koska ne sisältävät sydämeen vaikuttavia glykosideja, kuten esimerkiksi myös sormustinkukat (Digitalis).
Jouluruusulajeja

korsikanjouluruusu (Helleborus argutifolius) tai korsikansaarijouluruusu (H. lividus subsp. corsicus)
haisujouluruusu (Helleborus foetidus)
vaaleajouluruusu (Helleborus niger)
idänjouluruusu (Helleborus orientalis )
idänjouluruusu (H. orientalis subsp. abchasicus)
punajouluruusu (Helleborus purpurascens)
kiinanjouluruusu (Helleborus thibetanus)
viherjouluruusu (Helleborus viridis)
saarijouluruusu (Helleborus lividus)
tuoksujouluruusu (Helleborus odorus)
Aiheesta muualla

Finto: Kassu – Kasvien suomenkieliset nimet: Jouluruusut (Helleborus)
Suomen Lajitietokeskus: Jouluruusut – Helleborus
ITIS: Helleborus (englanniksi)
United States Department of Agriculture (USDA): Helleborus (englanniksi)
Flora of China: Helleborus (englanniksi)
Juan Román Riquelme

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juan Román Riquelme
Syntymäaika: 24. kesäkuuta 1978 (ikä 46)
Syntymäpaikka: San Fernando, Argentiina
Pelipaikka: hyökkäävä keskikenttäpelaaja
Pituus: 182 senttimetriä
Junioriseurat
1992–1995: Argentinos Juniors
1995–1996: Boca Juniors
Seurat
| Vuodet | Seura | O | (M) |
| 1996–2002 | Boca Juniors | 151 | (38) |
| 2002–2005 | Barcelona | 30 | (3) |
| 2003–2005 | → Villarreal (laina) | 68 | (23) |
| 2005–2007 | Villarreal | 38 | (13) |
| 2007 | → Boca Juniors (laina) | 15 | (2) |
| 2008–2014 | Boca Juniors | 123 | (24) |
| 2014 | Argentinos Juniors | 15 | (3) |
| Yhteensä | Yhteensä | 440 | (106) |
Maajoukkue
| 1997–2008 | Argentiina | 51 | (17) |
 Seurajoukkueuran tilastot kattavat vain kansalliset sarjat.
| Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Mitalit> Maa:   Argentiina.Miesten jalkapallo. Olympialaiset  | Maa:   Argentiina> Miesten jalkapallo. |
| --- | --- | --- | --- |
|  Kultaa | Peking 2008 | jalkapallo |  |
Juan Román Riquelme (s. 24. kesäkuuta 1978 San Fernando, Buenos Airesin maakunta, Argentiina) on argentiinalainen entinen jalkapalloilija. Riquelmen pelipaikka oli keskikentän vasemmassa laidassa pelinrakentajana, hyökkäävässä roolissa, mutta hän pystyi pelaamaan myös kärkien alapuolella. Hän oli yksi harvoja niin sanottuja todellisia ”kymppipaikan” pelaajia.
Ura

182 senttimetriä pitkä Riquelme on edustanut kotimaassaan Argentinos Juniorsia ja Boca Juniorsia. Boca Juniorsissa hän saavutti kaksi Copa Libertadoresin voittoa ja yhden Intercontinental Cupin voiton sekä kolme Argentiinan pääsarjamestaruutta. Hänet valittiin myös sekä Argentiinan että Etelä-Amerikan parhaaksi pelaajaksi vuonna 2001.
Vuonna 2002 Riquelme siirtyi Espanjaan Barcelonan joukkueeseen ja vuotta myöhemmin Villarrealiin aluksi lainasopimuksella ja lopulta pysyvällä siirrolla. Villarrealissa Riquelme oli suuressa roolissa joukkueen sijoittuessa kaudella 2004–2005 Espanjan pääsarjan kolmanneksi ja yltäessä seuraavalla kaudella Mestarien liigan välieriin. Välierien toisessa osaottelussa Arsenalia vastaan Riquelme kuitenkin epäonnistui viimeisellä minuutilla rangaistuspotkussa, joka onnistuessaan olisi tasoittanut otteluparin ja vienyt ratkaisun jatkoajalle.
Helmikuussa 2007 Riquelme siirtyi lainalle Boca Juniorsiin, vaikka vielä vuonna 2002 hän vannoi ettei enää ikinä palaisi Bocaan. Bocan puheenjohtaja Mauricio Macri sanoi Riquelmen paluun Bocan paitaan olleen kohtalo. Siirron eräinä syinä pidettiin Riquelmen erimielisyyksiä Villarrealin päävalmentajan Manuel Pellegrinin ja puheenjohtajan Fernando Roigin kanssa. Riquelme oli Bocassa tärkeässä roolissa, kun seura voitti Copa Libertadoresin 2007. Hän teki kilpailussa seitsemän maalia, joista ehkäpä komein tuli finaalin ensimmäisessä osaottelussa, jossa Riquelme ampui vapaapotkun Grêmion verkkoon. Finaalin toisessa osaottelussa Riquelme kunnostautui jälleen tekemällä kaksi maalia ja varmistamalla seuralle sen kuudennen Copa Libertadoresin voiton. Riquelme valittiin myös kilpailun parhaaksi pelaajaksi.
Huolimatta muun muassa Juventuksen kiinnostuksesta värvätä Riquelme joukkueeseensa, ilmoitti hän elokuussa 2007 palaavansa Villarrealiin ja aloittavansa harjoittelun joukkueen kanssa. Kaudella 2007–2008 Pellegrini ei kuitenkaan kelpuuttanut häntä enää pelaavaan kokoonpanoonsa ja marraskuussa seura ilmoitti päässeensä alustavaan sopimukseen pelaajan myymisestä Boca Juniorsille.
Ura > Maajoukkue

Argentiinan maajoukkueessa Riquelme on pelannut vuodesta 1997. Samana vuonna hän oli voittamassa alle 20-vuotiaiden maailmanmestaruutta. Vuoden 2006 syksyllä Riquelme ilmoitti päätöksestään vetäytyä Argentiinan maajoukkueesta vedoten hänen äitinsä heikentyneeseen terveydentilaan. Riquelme palasi kuitenkin maajoukkueeseen vuoden 2007 Etelä-Amerikan mestaruusturnausta, Copa Américaa varten. Hän kuului jokaisessa ottelussa Argentiinan kokoonpanoon ja teki viisi maalia ollen näin kisojen toiseksi paras maalintekijä kuusi maalia tehneen Robinhon jälkeen. Hän kuului joukkueen kokoonpanoon myös vuoden 1999 Copa Américassa sekä vuoden 2006 MM-kilpailuissa. Maaliskuussa 2009 saatiin Riquelmen maajoukkueuralle uusi käänne, kun Argentiinan päävalmentaja Diego Maradona päätti jättää Riquelmen pois joukkueen kokoonpanosta ystävyysottelussa Ranskaa vastaan, jonka jälkeen Riquelme ilmoitti että hän ei ole maajoukkueen käytettävissä niin kauan kuin Maradona jatkaa maajoukkueen valmentajana.
Saavutukset

1997: Alle 20-vuotiaiden maailmanmestaruus (Argentiinan alle 20-vuotiaiden maajoukkue)
1998: Argentiinan pääsarjan syksymestaruus (Boca Juniors)
1999: Argentiinan pääsarjan kevätmestaruus (Boca Juniors)
2000: Copa Libertadores (Boca Juniors)
2000: Intercontinental Cup (Boca Juniors)
2000: Argentiinan pääsarjan syksymestaruus (Boca Juniors)
2001: Argentiinan vuoden pelaaja
2001: Etelä-Amerikan vuoden pelaaja
2001: Copa Libertadores (Boca Juniors)
2004: UEFA Intertoto Cup (Villarreal)
2005: FIFA:n vuoden pelaaja -ehdokkuus
2007: Copa Libertadores (Boca Juniors)
2008: Jalkapallon olympiakulta
Aiheesta muualla

Riquelme Football Database -sivustolla (englanniksi)
Argentiinan joukkue – Copa América 1999
1 Burgos |
2 Ayala |
3 Sorín |
4 Ibarra |
5 Simeone |
6 Samuel |
7 Barros Schelotto |
8 Zanetti |
9 Palermo |
10 Ortega |
11 López |
12 Bizzarri |
13 Vivas |
14 Pochettino |
15 Berizzo |
16 Guglielminpietro |
17 Husaín |
18 Cagna |
19 Calderón |
20 Aimar |
21 González |
22 Riquelme |
Valmentaja Bielsa
Argentiinan joukkue – Maanosaliittojen cup 2005
1 Franco |
2 Samuel |
3 Sorín |
4 Zanetti |
5 Cambiasso |
6 Heinze |
7 Tévez |
8 Riquelme |
9 Saviola |
10 Aimar |
11 Delgado |
12 Lux |
13 G. Rodríguez |
14 Milito |
15 Placente |
16 Coloccini |
17 Bernardi |
18 Santana |
19 M. Rodríguez |
20 Demichelis |
21 Figueroa |
22 Galletti |
23 Caballero |
Valmentaja Pekerman
Argentiinan joukkue – Jalkapallon MM-kilpailut 2006
1 Abbondanzieri |
2 Ayala |
3 Sorín |
4 Coloccini |
5 Cambiasso |
6 Heinze |
7 Saviola |
8 Mascherano |
9 Crespo |
10 Riquelme |
11 Tévez |
12 Franco |
13 Scaloni |
14 Palacio |
15 Milito |
16 Aimar |
17 Cufré |
18 Rodríguez |
19 Messi |
20 Cruz |
21 Burdisso |
22 González |
23 Ustari |
Valmentaja Pekerman
Argentiinan joukkue – Copa América 2007
1 Abbondanzieri |
2 Ayala |
3 Díaz |
4 Ibarra |
5 Gago |
6 Heinze |
7 Palacio |
8 Zanetti |
9 Crespo |
10 Riquelme |
11 Tévez |
12 Carrizo |
13 González |
14 Mascherano |
15 G. Milito |
16 Aimar |
17 Burdisso |
18 Messi |
19 Cambiasso |
20 Verón |
21 D. Milito |
22 Orión |
Valmentaja Basile
Argentiinan joukkue – Kesäolympialaiset 2008
1 Ustari |
2 Garay |
3 Monzón |
4 Zabaleta |
5 Gago |
6 Fazio |
7 Sosa |
8 Banega |
9 Lavezzi |
10 Riquelme |
11 Di María |
12 Pareja |
13 Acosta |
14 Mascherano |
15 Messi |
16 Agüero |
17 Buonanotte |
18 Romero |
22 Navarro |
Valmentaja Batista
Joonas Nordman Show

| Joonas Nordman Show |
| --- | --- |
Kestoaika:  42 min (ilman mainoksia)
Pääosissa:  Joonas Nordman
Alkuperämaa:   Suomi
Alkuperäiskieli:  suomi
Verkko:  MTV3   C More
Esitetty:  28. maaliskuuta 2020 –
Tuotantokausia:  3
Jaksoja:  30
Tuotanto
Tuottaja(t):  Veera Lappi
Vastaava(t) tuottaja(t):  Joonas Nordman   Olli Haikka   Tomi Paajanen   Miia Lehtinen (kaudet 1–2)   Anna-Maria Meurman (kausi 3)   Pia Louhivuori (kaudet 1–2) (MTV)   Jasmi Kuusisto (kausi 3) (MTV)
Ohjaaja(t):  Anna Meling (1. kausi)   Niku Hooli (2. kausi)   Veera Lappi (3. kausi)
Käsikirjoittaja(t):  Joonas Nordman (pääkäsikirjoittaja, kaudet 1–)   Anna Meling (pääkäsikirjoittaja, 1. kausi)   Niku Hooli (pääkäsikirjoittaja, 2. kausi)   Yasir Gaily (kaudet 1–, pääkäsikirjoittaja, 3. kausi)   Pietari Vihula   Jenni Poikelus   Fathi Ahmed   Niina Lahtinen (kaudet 1–2)   Antto Terras (kaudet 1–2)   Tommi Tuominen (kausi 1)
Tuotantoyhtiö(t):  Yellow Film & TV
Palkinnot
Ehdokkuudet:  Kultainen Venla Viihdeohjelma 2020   Kultainen Venla Keskusteluohjelma 2021   Kultainen Venla Keskusteluohjelma 2022
Aiheesta muualla
IMDb 
Elonet
Joonas Nordman Show on MTV3-kanavalla maaliskuussa 2020 alkanut suomalainen talk show, jota juontaa koomikko Joonas Nordman. Ohjelman esikuvana on yhdysvaltalainen late night show -formaatti, jossa keskustellaan vieraiden kanssa viihteellisesti sekä käsitellään ajankohtaisia puheenaiheita huumorin keinoin. Ohjelman kukin jakso nauhoitetaan sen lähetysviikolla.
JNS:n ensimmäinen lähetys oli MTV3-kanavan vuoden 2020 8. katsotuin ohjelma (814 000 katsojaa).  Ohjelman toinen kausi alkoi 27. maaliskuuta 2021.  Ensimmäinen ja toinen kausi tehtiin kokonaan ilman studioyleisöä koronaviruspandemian vuoksi.  Kolmas kausi alkoi 17. syyskuuta 2022.
JNS:n sisarohjelma on keväällä 2022 alkanut Joonas Nordman Show: Grillikausi, joka perustuu roast-tyylilajiin.
Jaksot > Ensimmäinen tuotantokausi

| Jakso | Esityspäivä | Vieraat |
| --- | --- | --- |
| 1 | 28. maaliskuuta 2020 | Mikko Töyssy Hjallis Harkimo Erika Vikman |
| 2 | 4. huhtikuuta 2020 | Ville Myllyrinne Jenni Poikelus Timo Soini |
| 3 | 11. huhtikuuta 2020 | Roope Salminen Pippa Laukka Dome Karukoski |
| 4 | 18. huhtikuuta 2020 | Kari Hietalahti Pilvi Hämäläinen Pete Parkkonen |
| 5 | 25. huhtikuuta 2020 | Kari Ketonen Ina Mikkola Arttu Wiskari |
| 6 | 2. toukokuuta 2020 | Paula Noronen Riku Rantala Pyhimys |
| 7 | 9. toukokuuta 2020 | André Wickström Veronica Verho Li Andersson |
| 8 | 16. toukokuuta 2020 | Niina Lahtinen Henkka Hyppönen Nelli Matula |
| 9 | 23. toukokuuta 2020 | Christoffer Strandberg Sara Sieppi Maria Ohisalo |
| 10 | 30. toukokuuta 2020 | Pirjo Heikkilä Tuure Boelius Susanna Laine |
Jaksot > Toinen tuotantokausi

| Jakso | Esityspäivä | Vieraat |
| --- | --- | --- |
| 1 | 27. maaliskuuta 2021 | Jukka Lindström Marja Hintikka Dennis Nylund |
| 2 | 3. huhtikuuta 2021 | Ismo Leikola Kuura Rossi Mervi Kallio |
| 3 | 10. huhtikuuta 2021 | Ernest Lawson Petteri Orpo Noora Karma |
| 4 | 17. huhtikuuta 2021 | Janne Kataja Annika Saarikko Pia Penttala |
| 5 | 24. huhtikuuta 2021 | Krista Kosonen Juuso Kallio Samu Haber |
| 6 | 1. toukokuuta 2021 | Jaakko Saariluoma Kirsi Alm-Siira Joalin Loukamaa |
| 7 | 8. toukokuuta 2021 | Miitta Sorvali Jani Toivola Juha Perälä |
| 8 | 15. toukokuuta 2021 | Krisse Salminen Eero Ritala Ressu Redford |
| 9 | 22. toukokuuta 2021 | Tuomas Kyrö Sanna Marin Sanni |
| 10 | 5. kesäkuuta 2021 | Konsta Hietanen Blind Channel Lotta Kaihua |
Jaksot > Kolmas tuotantokausi

| Jakso | Esityspäivä | Vieraat |
| --- | --- | --- |
| 1 | 17. syyskuuta 2022 | Kiti Kokkonen Jukka Jalonen |
| 2 | 24. syyskuuta 2022 | Kari Ketonen Bess |
| 3 | 1. lokakuuta 2022 | Niina Lahtinen Jukka Lindström Ville Eerikkilä Köpi Kallio |
| 4 | 8. lokakuuta 2022 | Cristal Snow Linnea Leino Shirly Karvinen |
| 5 | 15. lokakuuta 2022 | Ali Jahangiri Pilvi Hämäläinen |
| 6 | 22. lokakuuta 2022 | Antti Tuomas Heikkinen Anniina Valtonen |
| 7 | 29. lokakuuta 2022 | Roope Salminen Anna Airola Elias Salonen |
| 8 | 5. marraskuuta 2022 | Erin Riku Nieminen |
| 9 | 12. marraskuuta 2022 | Ernest Lawson Paula Noronen |
| 10 | 5. marraskuuta 2022 | Sanna Marin Ismo Leikola |
Julia Jones

| Julia Jones |
| --- | --- |

Henkilötiedot
Syntynyt: 23. tammikuuta 1981 (ikä 43)  Boston, Massachusetts
Ammatti:  näyttelijä
Näyttelijä
Aktiivisena:  2003–
Aiheesta muualla
IMDb 
Elonet
Julia Jones (s. 23. tammikuuta 1981 Boston, Massachusetts, Yhdysvallat) on yhdysvaltalainen näyttelijä, joka näytteli ihmissutta nimeltä Leah Clearwater vuoden 2010 elokuvassa Twilight – Epäilys, joka on Twilight-elokuvasarjan kolmas elokuva. Elokuvasarja perustuu Stephenie Meyerin kirjoittaman Houkutus-kirjasarjaan.
Yksityiselämä

Jones opiskeli Bostonin balettikoulussa neljävuotiaasta lähtien. Hän on toiminut mallina seuraaville: Levis, Etnies, Esprit ja L'Oreal.  Jones valmistui Bostonin latinalaisesta koulusta, joka on vanhin koulu Amerikassa, ja vielä myöhemmin hän valmistui Columbian yliopistosta, tutkintonaan Englannin kieli.
Twilight – Epäilyksen jälkeen Julia muutti New Yorkista Los Angelesiin. Jones esiintyi Chuck Wicksin musiikkivideolla "Hold That Thought".
Filmografia

| Vuosi | Elokuva/televisiosarja | Rooli | Huomioita |
| --- | --- | --- | --- |
| 2003 | The Look | Gigi |  |
| 2004 | Black Cloud | Sammi |  |
| 2007 | The Reckoning | Gina |  |
| 2008 | Hell Ride | Cherokee Kisum |  |
| 2008 | Three Priests | Abby |  |
| 2008 | California Indian | April Cordova |  |
| 2008 | Teho-osasto | Dr. Kaya Montoya | 4 jaksoa |
| 2010 | Jonah Hex | Cassie |  |
| 2010 | Twilight – Epäilys | Leah Clearwater |  |
| 2015 | The Ridiculous 6 | Kuuma Kettu |  |
| 2021–2022 | Dexter: New Blood | Angela Bishop |  |
| 2024 | Echo | Chafa | 1 jakso |
Jyväskylän Kenttäurheilijat

| Jyväskylän Kenttäurheilijat r> y. |
| --- | --- |

Perustettu:  1938
Kotiareena:  Harjun stadion, Hipposhalli
Paikkakunta:   Jyväskylä, Suomi
Värit:                
Lajit:  Yleisurheilu
Puheenjohtaja:  Pasi Valoranta
Kotisivu:  jku.fi
Harjun stadion
Jyväskylän Kenttäurheilijat r.y. (JKU) on vuonna 1938 perustettu jyväskyläläinen yleisurheiluseura. Se kuuluu sekä Suomen suurimpien (yli 1000 lisenssiurheilijaa) että maan parhaimpien yleisurheiluseurojen joukkoon (Kalevan maljan voitto 2014, 2015, 2017, 2018, 2019, 2020 ja 2022 sekä SUL:n Seuraliigan (seuraluokittelun) voitto vuosina 2014–2015 ja 2017–2022). Seuran puheenjohtajana toimii Pasi Valoranta.
Suomen mestarit

Suomen mestaruuden Kalevan kisoissa, maratonilla tai moniotteluissa ovat voittaneet seuraavat Jyväskylän Kenttäurheilijoita edustaneet urheilijat:
Kalevi Huttunen (100 m 1946, 1948)
Toivo Hyytiäinen (keihäs 1950, 1951, 1953, 1954)
Reijo Höykinpuro (5 000 m 1960, 1962, 10 000 m 1962)
Markus Kahma (10-ottelu 1964)
Kalevi Ihaksi (maraton 1966, 1967)
Erik Gustafsson (100 m 1967)
Matti Tuura (1 500 m 1968)
Pentti Rummakko (maraton 1968, 1969, 1971)
Reino Paukkonen (maraton 1972, 1973)
Ritva Valkeinen (100 m aidat 1984)
Harri Kivelä (100 m 1995, 1997, 200 m 1998)
Johanna Manninen (100 m 2007)
Petteri Monni (400 m aidat 2010, 2011, 2013, 2016)
Osku Torro (korkeus 2010, 2012)
Sami Itani (10-ottelu 2011, 2012)
Hanna-Maari Latvala (100 m: 2012, 2013, 2014, 2015, 2017; 200 m: 2012, 2013, 2014, 2015, 2017, 2019)
Miika Takala (maraton 2013)
Emmi Mäkinen (pituushyppy 2014)
Elmo Lakka (110 m aidat 2015, 2016, 2017, 2018, 2019, 2020, 2021, 2022)
Jaakko Nieminen (maraton 2015, 2017, 2018, 2019, 2020)
Nooralotta Neziri (100 m aidat 2018)
Viljami Kaasalainen (100 m 2020; 400 m 2022)
Anniina Kortetmaa (100 m 2022; 200 m 2020, 2022)
Eemil Helander (estejuoksu 2021, 5 000 m 2021)
Lähde
Aiheesta muualla

Jyväskylän Kenttäurheilijoiden verkkosivu
Jyväskylän Kenttäurheilijoiden Facebook-sivu
Jyväskylän Kenttäurheilijoiden Twitter-sivu